b'\n_START_ARTICLE_\nTe\xc5\xbeka breda\n_START_SECTION_\nOpis\n_START_PARAGRAPH_\nTe\xc5\xbeka breda za delovanje uporablja odvod smodni\xc5\xa1kih plinov. Ima hitro zamenljivo cev, ki je zaradi svoje debeline in mase med streljanjem ni treba pogosto menjati. Mitraljez je s svojimi slabimi 20 kg in pribli\xc5\xbeno enako te\xc5\xbekim trino\xc5\xbenikom relativno te\xc5\xbeak (glede na funkcijo pehotnega mitraljeza). Kljub svoji te\xc5\xbei se je v oboro\xc5\xbeenih spopadih izkazal za zanesljivega._NEWLINE_Posebnost te\xc5\xbeke brede je na\xc4\x8din polnjenja nabojev in izmeta tulcev. Polnjenje poteka na levi strani. Za polnjenje se uporabljajo ravni kovinski okvirji, vsak dr\xc5\xbei po 20 nabojev. Ob izstrelitvi krogle se prazen tulec ponovno vlo\xc5\xbei v okvir. Ko je izstreljen \xc5\xa1e zadnji naboj, pade okvir (napolnjen s praznimi tulci) na desni strani na tla.'